钦定古今图书集成/历象汇编/庶征典/第140卷 > 《管窥辑要》 > 《人化异物占》
## 钦定古今图书集成/历象汇编/庶征典/第140卷 > 《管窥辑要》 > 《人化异物占》

人生角。《京房》曰：“权臣专政，厥妖人生角，天下兵。”角，兵
象也。曰人生角，下反上。

“人化为兽，国无政化”，《将亡》之兆。

男子化为妇人。《潜潭巴》曰：“小人聚，天子弱，则丈夫化
为女子。”京房曰：“男化为女，兹谓阴胜阳，柔胜刚，其国
亡。一曰：有异姓奸夺主国者。”

妇人化为男子。《潜潭巴》曰：“贤人去，天子独，则妇人化
为丈夫。”京房曰：“女化为男，兹谓阴昌，贱人为政，其国
必亡。”又曰：“君将绝嗣。一曰：将有易代。”